**Тэма: Складанне і адніманне ў межах васьмі на практычнай аснове**

**(слайд 1)**

**Мэта:** практыкаваць у выкананні складання і аднімання лікаў на практычнай аснове ў межах васьмі; пазнаёміць з кароткім запісам задачы; фарміраваць уменне рашаць простыя задачы, якія раскрываюць сэнс дзеянняў складання і аднімання; выховаць самастойнасць, працавітасць.

**Абсталяванне**: ВД. ч. 1 па матэматыцы, сшытак, геаметрычны набор, лічыльныя палачкі, веяр лічбаў, каляровыя алоўкі, каляровыя шарыкі для ўпрыгожвання ёлкі, прэзентацыя “Навагодняя ёлачка”, кадры з мультфільма “Васьміножкі – рознакаляровая сямейка”.

**Ход урока**

**І.Арганізацыйны пачатак**

- Праверка падрыхтаванасці да ўрока.

- Вось празвінеў званок, запрашае на ўрок.

Урок незвычайны, урок навагодні.

Будзем лічыць і задачы рашаць,

І навагоднюю елачку наражаць. Слайд 2

**ІІ. Актуалізацыя ведаў і ўменняў**

**1)Вуснае лічэнне**

- Палічыце ад 1 да 20 праз лік, пачынаючы ад ліку 1 (1,3,5…) у парадку павялічэння і ў парадку памяншэння.

- Палічыце ад 1 да 20 праз лік, пачынаючы ад ліку 2 (2,4,6…) у парадку павялічэння і ў парадку памяншэння.

- Паглядзіце ўважліва на кругі, яны падобныя на навагоднія шарыкі. У іх ёсць лічбы ад 1 да 8. Каб на ёлачку павесіць, нам неабходна правільна размясціць шарыкі з лічбамі. Баба Яга перамяшала іх, зблытала нам заданні. Давайце разбяром і па парадку размесцім шарыкі ў нашай каробцы. Слайд 3

1

5

8

3

4

7

6

2

Размясціце гэтыя лікі ў парадку памяншэння.

* Які лік ідзе злева ад 6, справа ад 3, за лікам 7, перад лікам 5?
* Павялічце на адзін лік 2,7,4,5,3,6.
* Назавіце суседзяў лікаў 4,7.
* Якіх два шарыка трэба забраць, каб атрымаўся лік 6, лік 7, лік 8 (паўтарэнне саставу лікаў).
* Праца з сшыткамі. Замацаванне саставу лікаў 6,7,8.

Так, з заданнямі справіліся вешаем на елачку шарык з лічбай 1.

ІІІ.**Фарміраванне новых ведаў, уменняў і навыкаў**

**1. Паведамленне тэмы. Пастаноўка мэт і задач урока**

- Сёння на ўроку мы працягнем рашаць задачы і прыклады на складанне і аднімання лікаў, а таксама разглядзім, як карацей запісаць умову задачы.

Давайце пачнём рыхтавацца да Ноавга году. Елачка у нас ёсць, нават адзін шарык павесілі. Будзем яе ўпрыгожваць нашымі шарыкамі з каробкі. Памятаем, што яны ў нас з лічбамі і размяшчаюцца ў каробцы ў парадку павялічэнне. За кожнае выкананае заданне вешаем наступны ўарык з лічбай.

**2.Праца з вучэбным дапаможнікам с.78-79**

- Паглядзіце ўважліва на малюнкі і паспрабуйце скласці па іх задачы. Так, слухаем задачы (варыянты задач ад дзяцей). Назавіце умову задачы, пытанне. Складзіце задачу ў выглядзе схемы, выкарыстоўваючы геаметрычныя фігуры з набору. Так, малайцы. Давайце павесім шарык з лічбай? Так, з лічбай 2.

- Я прачытаю задачу, а вы паслухайце і назавіце словы, якія я выдзялю пры дапамозе інтанацыі: “У Веры **было** 4 алоўка. Яна **купіла** яшчэ 2 алоўка.Колькі алоўкаў **стала** ў Веры?” с.79, № 4.

Так, якія словы я выдзяліла? Як вы думаеце, чаму менавіта гэтыя словы - “было”, “купіла”, “стала”? Слайд 4

-Правільна, яны галоўныя, таму абапіраючыся на гэтыя словы, можна лёгка рашыць задачу. Паглядзіце на запіс на камп’ютары і ў вашых падручніках у жоўтым квадраціку. Было – 4 алоўкі, купіла – 2 алоўкі, стала - ?

Такі запіс задачы, дзеці, называецца кароткі. Кароткі запіс задачы.

Давайце павесім шарык з лічбай? Так, з лічбай 3.

**ФІЗКУЛЬТХВІЛІНКА**

-Давайце разам паспрабуем прачытаць тэкст задачы. Назавіце ўмову задачы, пытанне задачы. Назавіце галоўныя словы ва ўмове.(было, аддалі). Пытанне – (засталося). Раскажыце задачу па кароткім запісу злева. Слайд 5

-Самастойна на парце складзіце рашэнне гэтай задачы. Прачытайце разам

запіс, які вы склалі. Цудоўна, яшчэ адзін шарык з лічбай 4 упрыгожыць нашую ёлачку.

**3.Праца з сшыткам с.42**

* Давайце разам прачытаем задачу пра вожыка, ён таксама як наша ёлачка

мае іголкі. . Слайд 6

* Зараз давайце вызначым галоўныя словы ў задачы: ***“прынёс, яшчэ***

***прынёс, усяго прынёс”***. Падкрэсліце іх. Дамалюем схему да задачы. Колькі квадрацікаў? Колькі трэба дамаляваць? Колькі стала? Запішыце рашэнне задачы пра яблыкі вожыка. Адказ: 8 яблыкаў. Вешаем шарык з лічбай 5.

**ПАЛЬЧЫКАВАЯ ГІМНАСТЫКА І ГІМНАСТЫКА ДЛЯ ВАЧЭЙ**

**4. Рашэнне прыкладаў на практыснай аснове ў межах васьмі**

**1)Праца ў сшытку с.42**

**-** Дапаможам Лягушонку прыгнуць на гарлачык з адказам 8, 7, 6. Слайд 7

Ваша задача: 1.размаляваць кружочкі 8 - чырвоным колерам, 7 – жоўтым, 6 зялёным. Так, колерамі светафора. 2. Размаляваць гарлачыкі адпаведнымі колерамі. Калі у вас на гарлачыку атрымоўваецца адказ 8, размалёўваем чырвоным колерам, калі 7, то гарлачык размалёўваем жоўтым колерам, а калі 6, то – зялёным.

2) Праца па падручніку с.78, № 1.

Рашэнне прыкладаў каля дошкі. Вешаем шарык з лічбай 6

**ІV.Замацаванне атрыманных ведаў і ўменняў**

5. Дапамажы Божай Кароўцы с.79 падручніка, с.42 сшытка. Слайд 8

- Вам неабходна запісаць рашэнне задачы па дадзенай схеме. Схем 4 – запісаў рашэння 4. (8-4=4, 3+5=8, 7-3=4, 4+3=7) ***Самаправерка***

Вешаем шарык з лічбай 7.

**V.Падвядзенне вынікаў урока. Рэфлексія**

- Што цікавае было на ўроку?

- Чаму новаму вы навучыліся?

- Што такое кароткі запіс задачы?

- Прапануе зараз вам праглядзець кадры з мультфіма, які называецца “Васьміножкі - рознакаляровая сямейка” ***(m.youtube.com)***

- Вам спадабаўся мультфільм?

- Колькі васьміножак-дзяцей было ў кожных дарослых?

Вешаем на нашу навагоднюю прыгажуню апошні шарык з лічбай 8.

Віншую вас з надыходзячым Новым годам. Жадаю вам добрых адзнак, новых ведаў і ўменняў, і прыемнага настрою на ўвесь 2020 год. Слайд 9

Cпадзяюся, што сённяшні ўрок прынёс для вас шмат пазнавальнага і карыснага, і ўрок панікеняце з вялікім багажом ведаў і ўменняў.

Дзякуй за працу на ўроку! Слайд 10

Дзяржаўная ўстанова адукацыі

“Ланскі навучальна-педагагічны комплекс

дзіцячы сад – сярэдняя школа”

Урок матэматыкі

“Складанне і адніманне ў межах васьмі

на практычнай аснове”

навагоднія прыгоды ў краіне Матэматыка

Буката Таццяна Іванаўна

настаўнік пачатковых класаў